પાકિસ્તાની અભિનેત્રીને બોલિવૂડમાં કામ કેવી રીતે મળ્યું તે અંગે જણાવતાં સારા કહે છે કે હું પાકિસ્તાની છું, પરંતુ મારા પિતા ભારતીય છે. મારો જન્મ અને અભ્યાસ દુબઈમાં થયો. મોડલ તરીકે મારી કરિયર મેં પાકિસ્તાનથી શરૂ કરી, ત્યારબાદ હું એક્ટિંગની દુનિયામાં ગઈ અને મેં ટીવીમાંથી લગભગ એક ડઝન જેટલી સિરિયલો કરી. પાકિસ્તાનના બેસ્ટ એક્ટર જાવેદ શેખ દ્વારા પૂજા ભટ્ટ સાથે મારી મુલાકાત થઈ તો પૂજાએ મને ‘કઝરારે’ ફિલ્મમાં લીડ રોલ કરવાની ઓફર કરી. ત્યારબાદ હું ઈન્ડિયા અાવી, પછી રણદીપ હુડાની અોપોઝિટ મહેશ ભટ્ટની ફિલ્મ ‘મર્ડર-૩’માં મેં મુખ્ય ભૂમિકા ભજવી. ત્યારબાદ ડિરેક્ટર સાદાબના ડિરેક્શનમાં બનેલી ત્રીજી ફિલ્મ ‘બરખા’ રિલીઝ થઈ, જ્યારે હજુ હું થોડી ફિલ્મો કરી રહી છું.